**Sami Kaartinen** (s. 7. huhtikuuta 1979 Kouvola) on suomalainen entinen jääkiekkoilija, joka edusti viimeksi Saksan toiseksi korkeimmalla sarjatasolla 2. Bundesligassa pelaavaa Dresdner Eislöweniä. Hänellä on yhteensä 248 SM-liigaottelun kokemus ja tehnyt niissä tehot 25+26=51. Jäähyminuutteja hän keräsi 56. Kaartinen on pelannut urallaan myös Ranskassa ja Sveitsissä. Kaartinen lopetti uransa keväällä 2015 ja toimii nyt KalPa:n A-juniorijoukkueen fysiikkavalmentajana. Dresdner Eislöwen on jäädyttänyt Kaartisen pelinumeron.

Ura
---

Kaartinen aloitti jääkiekon Saimaan Pallossa. Hän teki joukkueessa SM-liigadebyyttinsä kaudella 1998–1999, jolloin Kaartinen pelasi 40 ottelua tehopistein 2+3=5. Hänen peliaikansa SaiPassa jäi melko vähäiseksi, joten Kaartinen siirtyi kaudella 2000–2001 pelaamaan sarjatasoa alemmas Mestikseen 24 SM-liigaottelun jälkeen. Hän pelasi kauden aikana KooKoossa, Jokipojissa ja loppukauden joukkue löytyi helmikuussa 2001, kun Kaartinen siirtyi Kiekko-Vantaan riveihin. Kauden 2001–2002 hän pelasi kokonaan Vaasan Sportissa. Kaartinen teki Mestiksen runkosarjassa tehot 9+4=13, mutta hän teki pudotuspeleissä tehot 4+4=8, joilla Kaartinen jakoi Sportin sisäisen pistepörssin voiton Miika Jämsän kanssa.

Kaudeksi 2002–2003 Kaartinen siirtyi Mestiksen nousijajoukkue Kajaanin Hokkiin. Hän teki läpimurtonsa Mestis-tasolla tehdessään runkosarjassa tehot 30+22=52. Kaartinen voitti koko Mestiksen maalipörssin ja sijoittui pistepörssissä toiseksi Ahmojen Miikka Jäskeen jälkeen. Mestiksen pelaajat äänestivät hänet vuoden parhaaksi pelaajaksi ja Kaartinen palkittiin Kultaisella kiekolla. Hänet valittiin myös Mestiksen ensimmäiseen tähdistökentälliseen. Kaartinen palasi kaudeksi 2003–2004 SaiPaan pelaamaan SM-liigaa. Hän pelasi joukkueessa 40 ottelua tehopistein 4+6=10, kunnes siirtyi kauden lopulla ranskalaiseen Brûleurs de Loups de Grenobleen.

Kaartinen siirtyi kaudeksi 2004–2005 hallitsevan Mestiksen mestarin Kalevan Pallon riveihin. Joukkue oli hänelle jo Mestis-uran kuudes. Kaartinen teki runkosarjassa 41 ottelussa tehot 19+26=45, joilla hän oli joukkueen toiseksi paras pistemies Tomi Mustosen jälkeen. Kaartinen valittiin kauden päätteeksi Mestiksen toiseen tähdistökentälliseen. KalPa voitti kauden päätteeksi Mestiksen-mestaruuden ja nousi kaudeksi 2005–2006 SM-liigaan. Myös Kaartinen teki vuoden mittaisen jatkosopimuksen joukkueen kanssa. Hän teki SM-liigan runkosarjassa tehot 11+7=18. Maaliskuussa 2006 Kaartinen teki taas vuoden mittaisen jatkosopimuksen. Hänen kautensa 2006–2007 jäi 46 ottelun mittaiseksi loukkaantumisten takia. Kaartinen teki pelaamissaan otteluissa tehot 6+9=15.

Kesällä 2007 Kaartinen harjoitteli KooKoon kanssa ja teki kauden 2007–2008 kynnyksellä sopimuksen joukkueen kanssa. Hänen sopimuksensa mahdollisti siirron ulkomaille syyskauden viimeisen ottelun jälkeen ja Kaartinen siirtyikin joulukuussa 2007 Sveitsin Nationalliga B:n EHC Olteniin. Lokakuussa olkapäävammastakin kärsinyt Kaartinen teki 17 pelaamassaan ottelussa tehot 12+12=24 ja hän oli KooKoosta lähdettyään joukkueen toiseksi paras pistemies. Kaudella 2008–2009 Kaartinen oli Oltenin paras pistemies ja maalintekijä tehoilla 25+24=49. Nationalliga B:n pistepörssissä hän oli neljästoista.

Kaudeksi 2009–2010 Kaartinen siirtyi saksalaiseen Dresdner Eislöweniin 2. Bundesligaan. Hän teki tehot 34+18=52, joilla Kaartinen oli sarjan kolmanneksi paras maalintekijä ja joukkueensa sisäisen pistepörssin toinen Patrick Jarrettin jälkeen. Hän teki maaliskuussa 2010 vuoden mittaisen jatkosopimuksen. Kaudella 2010–2011 Kaartinen sijoittui tehoilla 24+42=66 koko 2. Bundesligan piste- ja syöttöpörssissä toiseksi Ravensburg Towerstarsin Alex Leavittin jälkeen. Maaliskuussa 2011 hän teki kaksivuotisen jatkosopimuksen Eislöwenin kanssa. Kaudella 2011–2012 Kaartinen oli tehoilla 11+34=45 joukkueen paras syöttäjä ja toiseksi paras pistemies Jarrettin jälkeen. Hän oli myös Eislöwenin paras pistemies ja maalintekijä kevään 2012 pudotuspeleissä tehoilla 5+4=9.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1998–1999 | SaiPa | SM-liiga | 40 | 2 | 3 | 5 | 8 | 7 | 0 | 0 | 0 | 0 |
| 1999–2000 | KooKoo | I-divisioona | 3 | 2 | 2 | 4 | 0 | – | – | – | – | – |
|  | SaiPa | SM-liiga | 42 | 2 | 1 | 3 | 4 | – | – | – | – | – |
| 2000–2001 | SaiPa | SM-liiga | 24 | 0 | 0 | 0 | 2 | – | – | – | – | – |
|  | KooKoo | Mestis | 10 | 1 | 0 | 1 | 2 | – | – | – | – | – |
|  | Jokipojat | Mestis | 4 | 0 | 0 | 0 | 2 | – | – | – | – | – |
|  | Kiekko-Vantaa | Mestis | 7 | 2 | 5 | 7 | 2 | 3 | 0 | 1 | 1 | 0 |
| 2001–2002 | Sport | Mestis | 37 | 9 | 4 | 13 | 24 | 10 | 4 | 4 | 8 | 2 |
| 2002–2003 | Hokki | Mestis | 42 | 30 | 22 | 52 | 10 | 3 | 0 | 1 | 1 | 4 | Ykköstähdistö |
| 2003–2004 | SaiPa | SM-liiga | 40 | 4 | 6 | 10 | 8 | – | – | – | – | – |
|  | Brûleurs de Loups de Grenoble | Ranska | 11 | 4 | 8 | 12 | 4 | 8 | 7 | 1 | 8 | 4 |
| 2004–2005 | KalPa | Mestis | 41 | 19 | 26 | 45 | 18 | 8 | 1 | 2 | 3 | 4 | Kakkostähdistö |
| 2005–2006 | KalPa | SM-liiga | 56 | 11 | 7 | 18 | 14 | – | – | – | – | – |
| 2006–2007 | KalPa | SM-liiga | 46 | 6 | 9 | 15 | 20 | – | – | – | – | – |
| 2007–2008 | KooKoo | Mestis | 17 | 12 | 12 | 24 | 4 | – | – | – | – | – |
|  | EHC Olten | NLB | 20 | 19 | 9 | 28 | 2 | 5 | 0 | 4 | 4 | 2 |
| 2008–2009 | EHC Olten | NLB | 40 | 25 | 24 | 49 | 41 | – | – | – | – | – |
| 2009–2010 | Dresdner Eislöwen | Saksa I | 50 | 34 | 18 | 52 | 16 | 3 | 3 | 0 | 3 | 0 |
| 2010–2011 | Dresdner Eislöwen | Saksa I | 46 | 24 | 42 | 66 | 6 | 3 | 1 | 3 | 4 | 0 |
| 2011–2012 | Dresdner Eislöwen | Saksa I | 41 | 11 | 34 | 45 | 24 | – | – | – | – | – |
| 2012–2013 | Dresdner Eislöwen | Saksa I | 48 | 29 | 24 | 53 | 39 | – | – | – | – | – |
| 2013–2014 | Dresdner Eislöwen | DEL2 | 50 | 27 | 31 | 58 | 20 | 5 | 4 | 2 | 6 | 0 |
| 2014–2015 | Dresdner Eislöwen | DEL2 | 32 | 10 | 13 | 23 | 12 | 5 | 1 | 1 | 2 | 2 |
| 6 kautta | yhteensä | SM-liiga | 248 | 25 | 26 | 51 | 56 | 7 | 0 | 0 | 0 | 0 |

Lähteet
-------

* Sami Kaartinen The Internet Hockey Databasessa (englanniksi)
* Sami Kaartinen Eurohockey-sivustolla (englanniksi)
* Sami Kaartinen *Elite Prospects*. Everysport Media Group AB.  (englanniksi)

### Viitteet

1. 1 2  Sami Kaartinen vahvistamaan Hokkia  1.7.2002. Jatkoaika.com. Viitattu 11.9.2010.
2. ↑  Sami Kaartisen pelinumero jäihin saksalaisseurassa *Jatkoaika.com*.  19.9.2016. Viitattu 19.9.2016.
3. 1 2 3 4 5 6  EliteProspects
4. ↑  Sami Kaartinen Kiekko-Vantaaseen loppukaudeksi  1.2.2001. Jatkoaika.com. Viitattu 11.9.2010.
5. ↑  Liitto jakoi palkinnot Mestiksen parhaille  24.4.2003. Jatkoaika.com. Viitattu 11.9.2010.
6. ↑  SaiPa julkisti ensi kauden sopimuksia (päivitetty)  2.4.2003. Jatkoaika.com. Viitattu 11.9.2010.
7. ↑  KalPa julkaisi kuusi pelaajasopimusta  12.5.2004. Jatkoaika.com. Viitattu 11.9.2010.
8. ↑  Kultainen kiekko Mikko Strömbergille  17.4.2005. Jatkoaika.com. Viitattu 31.10.2012.
9. ↑  Kimmo Kapanen KalPan maalille  14.4.2005. Jatkoaika.com. Viitattu 11.9.2010.
10. ↑  KalPa julkaisi jatkosopimuksia  16.3.2006. Jatkoaika.com. Viitattu 11.9.2010.
11. ↑  Sami Kaartinen KooKoon vahvistukseksi  10.9.2007. Jatkoaika.com. Viitattu 11.9.2010.
12. 1 2  KooKoo menetti Kaartisen  16.12.2007. Jatkoaika.com. Viitattu 11.9.2010.
13. ↑  Ilkka Saarelan ja KooKoon tiet eroavat  4.10.2007. Jatkoaika.com. Viitattu 11.9.2010.
14. ↑  Mikko Liukkosen loppukausi vaarassa  16.10.2007. Jatkoaika.com. Viitattu 11.9.2010.
15. ↑  Fischtown Pinguins entführen drei Punkte an die Küste  5.3.2011. Dresdner Eislöwen.  Arkistoitu 8.7.2012. Viitattu 7.10.2012. (saksaksi)